Laringitas

Laringitas ( 'gerklos') – gerklų uždegimas.

Laringitas gali būti ir kurios nors kitos ligos, kaip antai gripo, gastroezofaginio refliukso ligos, difterijos, vienas simptomų. Būdingi šie pagrindiniai simptomai: kutenimas gerklėje, prikimęs balsas, krenkštimas, lojimą primenantis kosulys.

Būna ūminis (trunka keletą dienų) ir lėtinis (trunka ilgiau nei 3 savaites). Dažniausias ūminio infekcinio laringito sukėlėjas – virusai, retesniais atvejais – bakterijos. Ūminį laringitą išprovokuoti gali ir balso klosčių intensyvus mechaninis dirginimas (garsiai ilgai kalbant, šaukiant), dirginamųjų medžiagų įkvėpimas, pasitaiko ir sergant autoimuninėmis (viena jų – reumatoidinis artritas), kraujagyslių, belatakių liaukų ligomis.

Kaip dažniausios lėtinio laringito atsiradimo priežastys įvardijama rūkymas, kvėpavimas užterštu oru, dažnas ilgas garsus kalbėjimas, gastroezofaginio refliukso liga, antiastminių vaistų vartojimas.Laringitas. Visuotinė lietuvių enciklopedija. Nuoroda tikrinta 2024-11-29.

 Išnašos 

Kategorija:Uždegimai